Мюсюлманите са между чука на ислямофобията и наковалнята на ислямисткия радикализъм | Акцент, Анализи, Интервю | Marginalia\n10.01.2017 10.01.2017 Юлиана Методиева\t164Бежанци, Граждански права, Малцинства, Свобода на изразяване, Свобода на религията, Тероризъм\nНидал Клайф е журналист. Коментатор на събитията в Близкия Изток. Автор на десетки статии по проблемите на ислямизма, бежанската криза, толерантността\nНидал, с интерес следя твоите анализи за горещите конфликти. След атентата в Истанбул заяви във фейсбук „Няма нужда ислямофобите и националистите на Запад да дискредитират исляма, някои мюсюлмани го правят перфектно“. Би ли пояснил какво имаш предвид?\nПрез последните години, не само в Европа и по целия свят има ескалиране на националистическите настроения. Националистите трупат точки. А популизмът е наводнил света. Примерите са много, излизането на Великобритания от ЕС, избирането на Тръмп\nИзборите в редица европейски страни са предстоящи, а най-лесният начин за консолидиране на електората е да се играе с националистическите и религиозните чувства на избирателите. Франция е на път да избере своя Тръмп за президент през май.. Същото може да се случи и в Германия. Основната тема на френските кандидат президенти е националната идентичност – кои сме ние. Разбира се и въпросите свързани с тази идентичност – имиграцията, интеграцията, мястото на исляма във френското общество и дали имигрантите ще приемат западната ценностна система.\nТерористичните атаки или инциденти от културен характер като карикатурите на пророка Мохамед или убийството на холандския режисьор Тео Ван Гог също от холандски гражданин от марокански произход, заради неговия филм, дискредитиращ исляма, злепоставят европейските политици, които симпатизират на мулти-културната политика. Такива инциденти дават силен глас на националистите,които са настроени против бежанците. Те скандират „имигрантите не са интегрирани, защото са от различна култура, религия и етнос“.\nДнес мюсюланите в Европа се намират между чука на ислямофобията и наковалнята на религиозния радикализъм. Несъмнено е, че крайно десни сили в Европа и медии, близки на тях се концентрират върху негативните новини свързани с мюсюлманите, за да насадят свързани с тях омраза и страх . Но самите мюсюлмани носят част от вината за негативния образ за тях и исляма в запада. Част от тях са лоши посланици и адвокати за своя култура. Агресивната реакция на някои мюсюлмани към карикатурите на пророка дадоха повод на ислямофобите да оправдаят тезата си, че мюсюлманите по принцип не се вписват в европейските ценности. Турция все още не е възстановена от проваления опит за преврат. Вътрешната политическа ситуация там е крехка. Виждаме атентати в редица турски градове, извършени от ИДИЛ или ПКК, военната турска намеса срещу кюрдите в Сирия, както и нестабилността в съседен Ирак. Имаме и дефлация на турската лира. Към това да прибавим, че Ердоган се чувства предаден от Европа и САЩ, което го накара да поеме нов курс – към Москва. Анкара иска да работи с Русия за решаването на кризата в Сирия, защото ситуацията в Сирия представлява голям риск за турската национална сигурност, тоест свързан със терористичните актове и голямата бежанска вълна. Да не забравяме, че в Турция живеят около 3 млн. бежанци.\nНа какво беше резултат убийството на руския посланик?\nСделката между Москва и Анкара беше Русия да разреши турска военна намеса в граничните райони в Сирия срещу кюрдите, а тази намеса не беше възможна преди нормализирането на отношенията между двете държави и извинението на Турция за сваления руски самолет. В замяна Турция се ангажира да мълчи за руските удари в град Алепо и да притисне опозицията там да се оттегли от града.\nТурците и сирийците са съседи и ги свързват тесни исторически и културни връзки. Много сирийци от турски произход живеят в Турция, също много турци от сирийски произход живеят в Турция и дори когато двустранните отношения бяха обтегнати, посещенията на роднините от двете страни на границата продължиха, особено по време на празниците. Турците днес гледат по новините какво се случва със съседна Сирия и в частност трагичната ситуация в град Алепо. Те са разгневени от руските удари. За това мисля, че убийството на руския посланник е емоционална реакция на един разгневен турски гражданин. Но съответните служби ще решат дали това убийство е планиран атентат или е дело на един човек. Много държави и организации не са доволни от нормализирането на отношенията между Москва и Анкара. И не е изключено те да се опитат да саботират двустранните отношения между двете държави.\nА какво мислиш за последните атентати?\nAтаката в Берлин няма да е последна за съжаление. Въпросът не е дали ще има други, а къде и кога. Няма нито една европейска страна, която може да претендира, че е защитена от тероризма. И мога да твърдя, че Ислямска държава гледа на Европа като на привлекателна и слаба зона за извършване на атаки. Тя има кадри и финансови възможности за това. Ислямска държава има хиляди членове, които притежават западни паспорти и живеят в Европа. Освен това стотици европейски младежи, дали с близкоизточен или изцяло европейски произход, които не са свързани с ИДИЛ организационно, нито са пътували до Сирия или Ирак, споделят същите възгледи на ИДИЛ или им симпатизират. Следователно, лесно е тези младежи да бъдат манипулирани или вербувани. Те са по-опасни защото са вълци единаци и са далеч от обсега на службите. Затварянето на границите само по себе си не е достатъчно, защото организацията ИДИЛ би могла по телефон или чрез социалните мрежи да поръча извършване на терористични актове. Второ, извършителят на терористичния акт в Бургас влезе в страната легално, през летището. Тоест, затварянето на границите само по себе си не е достатъчно , защото организацията ИДИЛ би могла по телефон или чрез социалните мрежи да поръча извършване на терористични актове.\nАко ги преценим от чисто теологична гледна точка, според техния начин на живот, за много от извършителите на последните терористични атаки в Европа може да се твърди, че не са правоверни мюсюлмани. Например атентаторът от Ница .Той е консумирал алкохол, ял е свинско, имал е извънбрачни връзки, употребявал е наркотици и не е посещавал редовно джамии. За съжаление, в западното мислене се е вкоренил стереотипът, че всички мюсюлмани са консервативни и стриктно спазват религиозните учения и следователно всичко това, което извършват е поради религиозни мотиви. Зад много от тези атаки стоят социално-икономически и понякога психологически причини. Макар че голяма част от бежанците, идващи от Близкия изток изповядват една и съща религия – Исляма, те са израснали в различни социално-икономически, политически и религиозни среди. А това рефлектира върху тяхната интеграция. Едните се интегрират по-бързо, докато другите по-бавно. Приема се, че един образован и светски настроен човек се интегрира по-бързо от един консервативен и необразован. За това е грешно да поставяме всички мюсюлмани под един общ знаменател.\nИДИЛ намира своята почва сред разгневените и маргинализирани младежи в гетата покрай големите европейски градове. Тези младежи много лесно стават податливи на крайно религиозни възгледи. За това Европа трябва да насърчава интеграцията на свои мюсюлмани, защото полицейските законодателни мерки срещу радикализма не са достатъчни .\nИДИЛ поема отговорността за всички атаки из Европа, дори и да не са извършени от нея. Това за нея е реклама. Тя иска да покаже, че има членове навсякъде и че никое място не е твърде безопасно от посегателствата й. За това, обявявайки всеки акт за Ислямски тероризъм политиците подпомагат плановете на ИДИЛ\nКакви са според теб пътищата за постигане на споразумение за политически преход в Сирия между европейските и американските, руските, турски и иранските партньори?\nВоенните и разузнавателни решения срещу ИДИЛ са недостатъчни. 14 години след началото на войната срещу Ал Кайда тя продължава да съществува и роди по-радикална от себе си групировка в лицето на ИДИЛ, която от своя страна ще роди още по-радикална..\nИслямска държава е глобална заплаха, Затова Международната общност трябва да има цялостна стратегия – политическа, военна, медийна и идеологическа защото ИДИЛ е идеология преди всичко останало. Също така мюсюлманските духовници трябва да участват активно. Вече не е достатъчно да осъждат Ислямска държава или да смятат, че тя няма нищо общо с исляма. Истината е, че със своите престъпни деяния тя се обляга върху текстове от Корана и теологични становища и събития от ислямската история.\nИДИЛ прилича на комар – даже да бъде бъде убит, ще се появи друг. Разумното е да се пресуши блатото. Затова Международната общност трябва да притисне кабинета в Багдад за политически реформи, които да дадат възможност на сунитите да участват по-активно в политическия живот. И крайно време е кризата в Сирия да намери своя изход. В противен случай битката в Мусул и следващита такива ще са безплодни.\n← 115 журналисти са убити през 2016\nТърсещи убежище оставени на студа на сръбско-унгарската граница →\nВъзходът на крайно десните медии в Европа като част от транснационална политическа мобилизация\n22.08.2019 22.08.2019 Юлия Роне\t475интернет, медии, фашистки движения\n17.10.2019 31.10.2019 Юлиана Методиева\t83Ателие "Прегърни ме ", Милена Нейова, Фрида Кало\nНека премахнем означаването на пола от свидетелствата за раждане\n01.03.2018 01.03.2018 Хийт Дейвис\t1,513Граждански права, ЛГБТИ, Малцинства, Права на децата, Права на жените


Дюзи за почистване на канали: Верижни дюзи\nДюза оборудвана с вериги от закалена висококачествена стомана. При въртене веригите почистват тръби до и по-малки от 300 мм. При тръби по-големи от 300 мм е необходимо използването на центриращ водач. На разположение са сменяеми глави: гладка, пробивна, Widia и с ножове.\nПриложение: за почистване на дренажни системи и тръби; почистване на напълно запушени канали от пясък, компактна почва, варовик (пробивна глава) или минерални утайки, бетон, чакъл, камъни (Widia). Също така е подходяща за отстраняване на корени (с ножове).\nМатериал: закалена полирана неръждаема стомана А420. Вериги: закалена висококачествена стомана.\nБрой отвори: задни изтласкващи 6 и 6 централни въртящи се дюзи.\nЪгъл на пръскане: задни 35 ° , централни въртящи се дюзи - 90 °.\nЗабележка: за да се удължи времето на живот на дюзата и да се постигне най-добър резултат при почистването се препоръчва използването на дюзи с центриращи водачи като след всяка употреба се потапят в смазочна течност.


Времето днес – студено и облачно - blagoevgrad.utre.bg\n09 март 2021, 07:29 | blagoevgrad.utre.bg\nДнес облачността от запад-северозапад ще се увеличава, до вечерта и над югоизточните райони. В Западна България ще има превалявания от дъжд, които вечерта по високите полета и северозападните райони ще започнат да преминават в сняг. Ще духа слаб, след обяд умерен вятър от изток-североизток. Максималните температури ще бъдат между 7° и 12°. През нощта срещу сряда валежите ще обхванат и Централна България, а в Северозападна ще се усилят и ще са предимно от сняг.


PalmsBet не дава надежди на Херта във визитата им на Лайпциг\nPalmsBet не дава големи надежди на Херта във визитата им на Лайпциг\nСлед вчерашната загуба на Борусия Дортмунд от Байерн Мюнхен, отборът на Лайпциг има удобна възможност да измести жълто-черните от втората им позиция, като по този начин си осигури и малко по-спокойно пребиваване в пределите на заветния топ четири. За постигането на тази цел обаче тимът трябва да измъкне победа от Херта в домакинския си двубой тази вечер. Сайтът за спортни залози PalmsBet е на мнение, че това е напълно постижима задача, като коефициeнтът, който букмейкърът дава за успех на Лайпциг е само 1.33. Шансовете за победа на Херта пък се оценяват на 8.93.\nЛайпциг с реален шанс за втората позиция\nЛайпциг посрещнаха рестарта на Бундеслигата с равенство срещу Фрайбург, но пък миналата седмица бяха безкомпромисни срещу Майнц 05, побеждавайки ги с 0:5. Така, солидното представяне на тима през сезона се запазва, като те са допуснали една единствена загуба в последните си 18 шампионатни двубоя. Играта у дома, макар и без публика, би трябвало допълнително да улесни задачата им, тъй като на собствен терен само Шалке са успявали да им измъкнат победа през настоящата кампания в Германия.\nХерта се намират в добра форма\nХерта се намират в средата на таблицата, но амбициите им за зона Лига Европа все още са живи, така че тимът ще преследва победата. Тимът ще излезе за срещата с повдигнато самочувствие, тъй като в изиграните си две срещи след възобновяването на шампионата тимът записа две убедителни победи – срещу Хофенхайм с 0:3 и срещу Унион Берлин с 4:0. Херта вече са и в серия от шест поредни шампионатни победи на чужд терен.\n0 коментари за “PalmsBet не дава големи надежди на Херта във визитата им на Лайпциг”


Снимката, която разплака цяла Италия… – Струма Днес\nНаред с множеството покъртителни снимки на болни, починали, на непогребани италианци, на ковчези и призрачни градове, една друга снимка от Италия обиколи света и разчувства не само страдащите на Ботуша, но и всички хора на планетата.\nЗа щастие снимката не е трагична. Тя показва дядо и внучка, които се срещат, но заради мерките срещу коронавируса са разделени от прозореца в къщата. Внучката казва на възрастния мъж: “Сгодих се, дядо! Пази се и скоро ще се прегърнем!” Двамата са допрели дланите си върху стъклото със сълзи на очи.\nХиляди бяха покосени от COVID-19 в Италия, броят на починалите расте главоломно и достига 3000. Повечето жертви са възрастни хора над 70 години. Затова властите в цял свят приканиха хората от третата възраст да стоят вкъщи и да не излизат, защото попадат в рисковата група.


Стъклени мъниста тръбички\nЕМ АРТ › Мъниста (14587) › Стъклени Мъниста (2422) › Тръбички стъклени (42)\nстъклени пръчици (41)\nмъниста в кутия (1)\nНе изпускайте възможността, да се насладите на огромния творчески потенциал, който предлагат стъклените тръбички. Покажете вашето майсторство, изработвайки накити, аксесоари, бродерии и декоративни елементи. Възползвайте се от неограничената гама от пастелни и ярки цветове и покритията, които пленяват слънчевите лъчи.\nМъниста стъклена куб 3±7x3x3 мм дупка 0.5 мм цвят злато -20 грама\nКод: 104973 Тегло 20 гр Брой: 1\nМъниста стъклена пръчица 7 мм прозрачна зелена -50 грама\nСитни, стъклени мъниста във формата на пръчици\nКод: 104342 Тегло 50 гр\nМъниста стъклена пръчица 7 мм прозрачна дъга червена -50 грама\nСитни, стъклени мъниста във формата на пръчици със сияйно,преливащо покритие\nКод: 104335 Тегло 50 гр\nМъниста стъклена пръчица 7 мм прозрачна дъга тъмно синя -50 грама\nКод: 104329 Тегло 50 гр\nМъниста стъклена пръчица 7 мм прозрачна дъга синя -50 грама\nСитни, стъклени мъниста във формата на пръчици с иридисцентно покритие\nКод: 104328 Тегло 50 гр Брой: 1400\nМъниста стъклена пръчица 7 мм прозрачна дъга жълта -50 грама\nКод: 104324 Тегло 50 гр\nМъниста стъклена пръчица 7 мм плътна графит -50 грама\nКод: 104339 Тегло 50 гр\nМъниста стъклена пръчица 7x2 мм ирис златно зелено -50 грама\nСитни, стъклени мъниста във формата на пръчици с металически блясък\nКод: 104320 Тегло 50 гр Брой: 1400\nМъниста стъклена пръчица 7 мм прозрачна дъга зелена -50 грама\nОгромен избор мъниста от различен материал можете да откриете при нас в ЕМ АРТ. Подходящи за изработка на мартеници, гривни, гердани и куп други бижута и декорации. Поръчайте онлайн на ниски цени.\nКод: 104302 Тегло 50 гр Брой: 1400\nМъниста стъклена пръчица 7 мм плътна черна -50 грама\nКод: 104301 Тегло 50 гр\nМъниста стъклена пръчица 7x2 мм ирис синя -50 грама\nКод: 104972 Тегло 50 гр Брой: 1\nМъниста стъклена пръчица 9x2.5 мм дупка 0.5 мм прозрачна със сребърна нишка -50 грама\nКод: 104897 Тегло 50 гр Брой: 1\nМъниста стъклена пръчица 4.5x2 мм дупка 1 мм ирис дъга -50 грама\nКод: 114220 Тегло 50 гр Брой: 1\nМъниста стъклена пръчица 6x2 мм дупка 1 мм ирис мед -50 грама\nКод: 114221 Тегло 50 гр Брой: 1\nМъниста стъклена пръчица 9x2.5 мм дупка 0.5 мм плътна черна -50 грама\nКод: 114224 Тегло 50 гр Брой: 1\nМъниста стъклена правоъгълна 3~7x3x3 мм АСОРТЕ 6 цвята в кутия\nМъниста стъклена пръчица 15~17x1~2 мм дупка 0.5~0.8 мм плътна асорте-20 грама\nКод: 104895 Тегло 20 гр\nМъниста стъклена пръчица 15~17x1~2 мм дупка 0.5~0.8 мм плътна червена-20 грама\nСъздайте уникални декорации на различни макети, бижута, проекти и модели с мънистата от ЕМ АРТ. Блясък, лукс и класа лъха от тях. Поръчайте онлайн на достъпни цени до всяка точка на страната.\nКод: 104894 Тегло 20 гр\nМъниста стъклена пръчица 11x3 мм плътна флуорисцентна -20 грама\nСитни, мъниста от плътно стъкло с флуоресцентни цветове, във формата на пръчици\nКод: 104899 Тегло 20 гр\nМъниста стъклена пръчица 2.5x2 мм прозрачна дъга многоъгълна -50 грама\nСитни, стъклени мъниста във формата на фасетирани пръчици със сияйно покритие\nКод: 104398 Тегло 50 гр\nМъниста стъклена пръчица 6.5 мм плътна бяла -50 грама\nКод: 104370 Тегло 50 гр\nМъниста стъклена пръчица 6 мм плътна бяла -50 грама\nКод: 104362 Тегло 50 гр\nМъниста стъклена пръчица 4.5x2 мм дупка 0.5 мм плътна перлена графит -50 грама\nСитни мъниста от плътно стъкло със сияйно покритие във формата на пръчици\nКод: 104364 Тегло 50 гр\nМъниста стъклена пръчица 4.5 мм плътна черна -50 грама\nСитни мъниста от плътно стъкло във формата на пръчици\nКод: 104359 Тегло 50 гр\nСТЪКЛЕНИ МЪНИСТА - ТРЪБИЧКИ\nМатериала от който са изработени тези прекрасни мъниста е стъкло. Стъклото е популярен материал за изработка на мъниста и то в най - различни цветове. Техниките които се използват в обработката му само допринасят за ефекта на мънистата. При нас ще намерите не само изобилие от цветове, а и техники за още по - добра визия на тези миниатюри.\nОще преди хиляди години хората правели нанизи от мънистата. Превръщали ги в свои накити и символични талисмани. Изработвали синци от всякакви материали, дърво, стъкло, пластмаса, естествени и полускъпоценни камъни. Днес имаме достъп до всички видове, а бижутата които можем да изобретим са повече от невероятни.\nСтъклените мъниста тръбички могат да бъдат част от всяко едно ръчно изработено бижу като обеци, колиета, гривни. Използвайте за да отделите различни орнаменти от композицията или да подчертаете един елемент от наниза. Развийте фантазията си и притворете най - различни украшения за Вашата визия.\nСинците могат да бъдат вкарани и в други Ваши проекти. Ползвайте смело в декорация на предмети от дома кутии, вази, бурканчета за различни съхранения. Включете в подаръци за Ваши близки и приятели, като ръчно направени коледни играчки и декорирани с мъниста биха впечатлили всеки. Изберете подходящи лепила и съчетавайте с мъниста от други наши каталози.\nТези бляскави миниатюри могат да се прешиват и на дрехи в различни форми или да подпомагат направата на форми като участват и други материали. Подберете подходящи игли и конец и “избродирайте” с мъниста фигурка върху Ваша дреха. Резултатът ще бъде впечатляващ и определено няма да остане незабелязани.\nПробвайте в най - различни проекти като украса на картички, пана, аксесоари за коса. Изберете подходящи инструменти, за да улеснете работа си. Украсата на една диадема със стъклени мъниста може да се превърне в любим аксесоар за Вашето дете. Сътворете ръчно изработени картички за всеки един празник, мънистата позволяват безбройни варианти, допишете с пожелание и поднесете на любим човек.\nНие от Ем Арт сме убедени в нестихващите идеи които имате, затова Ви предлагаме съвкупност от материали които биха Ви били от полза във всеки един Ваш проект.\nПотопете се в богатата гама от продукта. Предлагаме Ви изобилие от мъниста в цветовете - синьо, зелено, черно, оранжево, жълто, червено, ирис и други във форма на тръбичка, правоъгълник и куб. Ще забележите, че цветовете са както наситени и плътни така и в по-прозрачни нюанси. В по-тъмни и в по-светли тонове на всеки цвят.\nЗащото сме лидери в предлагането на хоби и крафт материали, материали за изработка на мартеници, мъниста и естествени камъни. Обичаме да предлагаме всякакви идеи и нови продукти. За нас наистина е привилегия да работим за Вас. Създадохме и блог. Там ще се вдъхновите от интересни примери и разнообразни четива.\nСъздадохме този онлайн магазин с основната цел да запазим удобството на всички наши клиенти като поръчат бързо и лесно от уюта на собствения си дом. Както и за тези които се намират извън градовете на нашите 14 физически магазина.\nЦените на стъклени мъниста - тръбички започват от 1,00лв за 50 грама.


Pfizer проучва трета доза от ковид-ваксината си | © Мустак\nМустак 25.02.2021 25.02.2021\nPfizer обяви, че проучва трета доза от своята ваксина Ковид-19, част от стратегията за защита срещу мутирали версии на коронавируса, съобщава АП.\nЗдравните власти казват, че първо поколение ваксини срещу коронавируса все още предпазват от варианти, които се появяват в различни части на света. Но производителите започват да се подготвят сега, в случай че се появи по-устойчива на ваксини мутация.\nPfizer заяви, че ще предложи трета доза на 144 доброволци, взети от хора, които са участвали в ранния етап на тестването на ваксината в САЩ миналата година.\nТой иска да определи дали допълнителната доза, направен от 6 до 12 месеца след първите две дози, би увеличил имунната система достатъчно, за да неутрализира мутирал вирус.\nPfizer и немският му партньор BioNTech също променят рецептата си за ваксини. Компаниите водят дискусии с американски и европейски регулатори относно проучване за оценка на дозите, актуализирани така, че да съответстват по-добре на варианти като този, открит за първи път в Южна Африка.\nСвързани: BioNTech Pfizer ваксина Ковид-19\tShare\nМоже ли настинката да ни предпази от Ковид-19?\nРок легендата Косьо Марков загуби битката с Ковид-19\nЩе си отиде ли някога коронавирусът?\nСлед Ковид-19: важни са не само антителата\nАко и вие сте се застояли, хапвали сте малко повече през последните месеци и искате…


gnezdoto.bg - Ягодовата фея Ягодка - Щефани Дале - книга\nНастоящата книга е предназначена за 4-6 годишни деца, особено за момиченца. Освен забавно и развлекателно четиво, тя има и възпитателен характер. Всяка история от книжката носи поука, а прекрасните рисунки изграждат добър вкус у децата към изкуството. С твърди корици и оригинални цветни илюстрации, изданието е великолепен подарък за всяко дете. Историите са кратки и интересни, подходящи са и за приказки за лека нощ. И докато малките читатели се забавляват с новите си приятели от света на Ягодка, родителите им могат да бъдат сигурни, че децата ще придобият ценни познания.\nВиж още от Щефани Дале


Набиране на ИТ персонал - Привлечете най-добрите специалисти\nKак да Привличаме Топ ИТ Таланти\nПодборът на най-добрите ИТ таланти беше трудна задача още преди пандемията, но в последствие се превърна в много по-трудна. Да знаете своите собствени изисквания за изграждане на план за подбор на ИТ таланти, е жизненоважно, но все пак трябва да знаете и от какво се нуждаят кандидатите, когато търсят работа, защото подборът не е едностранен процес, особено що се отнася до набиране на ИТ персонал.\nЯсно е, че ИТ позициите са с високо текучество, тъй като индустрията привлича хора, които търсят предизвикателства, така че изграждането на план за удължаване на престоя на ИТ персонала, който иска да учи, да се развива и да бъде част от екипа, може да помогне с подбора и задържането на персонала.\nМениджърите на ИТ таланти се нуждаят от технически умения, но освен това, те трябва да бъдат в състояние да преценят, как персонала ще пасне на вашата организация. Тази статия разглежда начините, по които вашия бизнес може да наеме най-добрият ИТ персонал.\nОтличете Вашия Работодателски Бранд\nПо-голямата част от ИТ персонала, научава за потенциалните компании, посредством съдържанието и медиите на компаниите, например блогове, новини и видеа, по време на своето търсене на работа. Това означава, че е важно да бъде ясно и видимо за потенциалните служители, с какво вашата компания се отличава.\nИзползвайте Вашата Мрежа от Служители\nОсвен да публикувате обяви чрез обичайните си канали, също е добра идея и да помолите вашите служители да ви помогнат, като споделят на своите социални медии, като просто пресподелят или ретуитват вашите публикации. Така няма да подценявате силата на връзките на вашите служители.\nИнвестирайте в Правилните Инструменти за Набиране на ИТ персонал\nИнструментите подсилени от ИИ, могат да измерят уменията в кодирането на вашите кандидати, на база на цялостното качество на кода и логическата точност, а не просто на база на цялостната точност.\nВзимайте Участие в Събития\nТърсете онлайн събирания, конференции, потребителски групи, които пасват на отворените ви позиции и предоставят шанс на вашия ИТ персонал, да се яви на конкретните събития.\nПредложете Стимул за Успешна Препоръка\nСтимулирайте интереса, като предлагате стимул на вашия екип за препоръки, които водят до успешно наемане на кандидат.\nИзползвайте Връзките на Своя Технически Екип\nПомолете вашия ИТ екип да сподели обявата за работа, в своите социални мрежи. Ползите от този подход включват:\nКандидатите веднага ще разберат, с кого ще работят.\nЧленовете на екипа ще познават кандидата, което е добре за сплотеността на екипа.\nЧленовете на екипа ще могат да играят ролята на първоначален филтър, който само най-добрите кандидати ще могат да преминат.\nНаемете Най-Добрия ИТ Персонал\nАко започнете като наемате най-добрия ИТ персонал за вашия екип, това ще изпрати правилното послание и ще имате много по-малко проблеми, при наемането на други хора, тъй като те ще предпочетат да работят заедно с експерти.\nПредложете Работа от Вкъщи\nНаправете възможно за вашите служители, да работят от вкъщи известно време, тъй като този вид гъвкавост ще подсили офертата за работа.\nПромотирайте Постоянното Обучение и Развитие на Умения\nИТ персоналът търси шанс за да научи нови умения и технологии, затова предложете на вашите потенциални служители шанса да научат нови умения.\nПредложете Интересни Кариерни Развития\nАко искате да привлечете топ таланти, ще трябва и да предложите привлекателни кариерни развития. Служителите искат да се развиват в своите кариери, затова работодателите трябва да им помагат да достигат своите цели.\nОсигурете Различни Привилегии и Oблаги Които са от Значение\nИзмислете привилегии и облаги, които са от значение за служителите, като проекти за себеразвитие, чрез които те могат да научават нови умения.\nПартнирайте си с Опитна Агенция за Подбор\nАко решите сами да опитате опцията за Набиране на ИТ персонал, то тя е възможна, но партньорството със специализирана агенция за подбор на персонал като Top Skills, по всяка вероятност ще ви помогне да постигнете резултати по-бързо, посредством нашите знания за пазара, широкия ни обсег и достъп до ключови стратегически умения.


Продадоха едни от най-ценните отличия във футбола\nБроиха почти 72 000 долара за златен медал от Мондиал 2018\nСпечелването на световното първенство е едно от най-големите признания в кариерата на един на един футболист. Това обаче явно не се отнася за френски национал, който продаде на търг златния си медал от Мондиал 2018. Името му не се споменава от организаторите. На финала „петлите“ победиха Хърватия с 4:2.\nОтличието беше продадено от „Juliens Auctions“ срещу 71 875 долара. Според предварителните прогнози се очакваше цената да бъде между 60 000 и 80 000 долара. След общо 10 наддавания се е стигнало до покупката на спортната реликва.\nСъщата аукционна къща продаде и още три медала от световни първенства, като два от тях са златни. Отличие на шампион от САЩ'94 е продадено за 48 000 долара. То върви със сертификат, че е било собственост на бившия технически директор на националния отбор на Бразилия Маркос Моура Тейшейра.\n50 000 долара бяха платени за златно отличие от Мондиал 2002. То също е придружен с документ за автентичност, че е бил притежание на дългогодишния лекар на „селесао“ Жозе Луис Рунко. Освен това за 5120 долара беше продаден и сребърен медал от Мондиал'98. Той е в оригиналната си синя кутия, но не е ясно на кой от бразилския отбор е бил собственост.\nФутбол Свят Много добра новина от Испания след пика на COVID-19 23.05.2020\nФутбол Свят Продадоха едни от най-ценните отличия във футбола 23.05.2020\nФутбол Свят Моуриньо отказал два пъти на Реал, но… 23.05.2020\nИстински случай!От Павел Иванов К.Търся си квартира в Пловдив. Звъня,от уличен телефон на обява. Вдига няква лелка и аз казвам, че се обаждам по повод на обявата. Тя ме пита:\n- От къде се обаждаш?\n- От уличен телефон!\n- Уличник такъв! - и ми затвори.


Скрити Подводни Планини, Разкрити Със Сателити (Снимки) - 2020 | Планетата Земя\nПубликувана В: Планетата Земя • Прегледи: 33183\nУчените са създали някои от най-ярките карти досега на най-дълбоките и загадъчни места под океана, разкривайки разпространени хребети и подводни планини, някога забулени от утайки и океански води.\nУчените са създали някои от най-ярките карти досега от най-дълбоките и мистериозни места под океана. Техните усилия, подробно описани в броя на 3 октомври 2014 г., издание на списанието Science, разкриха хиляди подводни планини, наречени подводници, издигащи се от морското дъно. За да създадат карта на морското дъно, която покрива световните океани, учените разчитаха на измервания, направени от височините с висока разделителна способност на борда на сателита CryoSat-2 на Европейската космическа агенция (ESA) и спътника Jason-1 на НАСА, заедно с информация, получена от нови данни, методи за обработка. Резултатите също хвърлят светлина върху тектониката на морското дъно или движенията на масивни океански плочи, които могат да оформят разривите, хребетите и окопите, украсяващи океанското дъно. Ето поглед върху това, което откриха изследователите.\nСателитните висотомери работеха, като отскачаха радарни сигнали или лазер от целевата повърхност на океана и измерваха колко време отнема сигналът да се върне. Това време може да разкрие спусканията и върховете или топографията на океанската повърхност до сантиметри, казват учените. Топографията на морската повърхност грубо отразява промените в земната гравитация. Например, ако подводен вулкан или планина бяха скрити по протежение на морското дъно, структурата щеше да се притисне към морската повърхност и да предизвика издуване. От друга страна, изкоп ще доведе до провисване на повърхността.\nТук е резултатът от гравитачен модел в Северния Атлантически океан, като червените точки показват места с магнитуд-5,5 или по-големи земетресения. Изображението също разкрива гребени, разпростиращи се по морското дъно и преобразуващи разломи. (Фото кредит: Дейвид Сандълу, Институт по океанография на Скрипс)\nИзображение на гравитационно поле, съсредоточено върху Индийския океан, особено в Троичния възел на Индийския океан, където се срещат три основни тектонски плочи: Африканска, Австралийска и Антарктическа плочи. Този регион на океана, местоположението на мястото на катастрофата на самолетите на Malaysian Airlines, загубени на 8 март 2014 г., е слабо зачертан, отбелязват изследователите. (Фото кредит: Дейвид Сандълу, Институт по океанография на Скрипс)\nПромените на гравитацията с дълбочина в Северния Атлантически океан бяха моделирани за създаване на тази графика, която също показва гребени и разломи, разпространяващи се по морското дъно. Гравитационните измервания разкриват зони на счупване на океанското дъно, които в момента са забулени от утайка. (Фото кредит: Дейвид Сандълу, Институт по океанография на Скрипс)\nМодел на промените в гравитацията с дълбочина на югозападния индийски хребет разкрива зони на счупване по най-бавното разпространение на билото в света. Счупванията регистрират разрив и разпространение между Африка и Антарктида. (Фото кредит: Дейвид Сандълу, Институт по океанография на Скрипс)\nМодел на промените в гравитацията с дълбочината на Средноатлантическия хребет, който е граница в земната повърхност, където Евразийските и Северноамериканските тектонски плочи се разминават под Северния Атлантически океан. Зелените точки показват местата на земетресения с магнитуд-5,5 и по-големи. (Фото кредит: Дейвид Сандълу, Институт по океанография на Скрипс)\nДълбочини над морските масиви и атолите на Южнокитайско море, получени от гравитацията на сателитния висотомер Дълбочините в плитките води се подобряват чрез сателитни снимки. (Фото кредит: Министерство на вътрешните работи, Тайван)\nГравитационният модел разкрива изчезнал разпръснат гребен, погребан под утайката в Мексиканския залив, и границата между континенталната и океанската кора (COB). (Фото кредит: Дейвид Сандълу, Институт по океанография на Скрипс)\nКак Индия Може Да Победи Своя Изтощаващ Смог? (Op-Ed)\n10 Суеверия За Звездите\nУбиват Ли Вятърните Турбини Птици?


“Внимавайте с всичко, което се облича в нови дрехи ”– темата на аген/Т/ция «Тенев»\n#Валентин Велчев #ВМРО #Евгений Кисин\nДнес е неделя,07 март, 66-ят ден от 2021. До края на годината остават още 299 дни.\n✝ Неделя Месопустна (Месни заговезни). Св. свщмчци Василий, Ефрем, Капитон и др. епископи Херсонски.\nВ правителството и парламента ни ги има тия, дето хич ги няма! – Иван Тенев\nИ така, оказва се, че през годините в родното правителство, а и в народното ни събрание ги има тия, дето хич ги няма! За късмет, обаче, пак е време за избори и отново ние сме на ход, въпреки, че знайно е : “След избори и след сватба, рядко получаваш това, което си искал.”…\n30 партии, партийки, движенийца и нам колко си гюведжелък мераклии са се втурнали към властта, разпарчетосвайки крехкото ни единение постигнато, забележете, покрай смъртоносна вирусна пандемия. Пак сини, пак червени, пак зелени, оранжави, жълти, суросинкави и пр. кандидати за кьоравото са забравили , че «Съединението прави силата». Затова ще ви припомня една «шарена» притча, пък белким и избираеми, и избиратели се сафирясат преди да сгрешат бюлетинката…\nНякога цветовете на Земята започнали да спорят. Всеки твърдял за себе си, че бил най-добрият, най-важният, най-любимият, най-харесваният.\n“Ясно е, че аз съм най-важният Аз съм знакът на живота и на надеждата. Бях избран за тревата, дърветата и листата. Без мен всички животни ще умрат. Погледни природата и ще видиш, че аз съм по-голямата част от нея”.\n“Ти мислиш само за Земята, но погледни небето и морето. Водата е основата на живота. Небето дава пространство и спокойствие. Без мен вие сте нищо!”\n“Вие сте толкова сериозни. Аз нося смях, веселие и топлина на света. Слънцето е жълто, луната е жълта, звездите са жълти И всеки път когато погледнеш слънчогледите, светът се усмихва Без мен няма да е весело.”\n“Аз съм цветът на здравето и силата. Срещам се по-рядко в природата и затова съм по-скъп. Аз нося много важни витамини. Спомнете си за морковите, тиквите и портокалите, мангото и папаята. А когато изпълня небето на изгрев и на залез слънце, моята красота е толкова удивителна, че никой не се сеща за вас”.\n“Аз съм владетелят на всички вас. Аз съм кръв -животът е кръв. Аз съм цветът на опасността и смелостта и съм готов да се бия за да защитя каузата си. Аз съм цветът на страстта и любовта -червената роза, коледната звезда, макът!”\nЛилавият се изправил в целия си ръст:\n“Аз съм цветът на царствеността, властта и мъдростта -царе, владетели и епископи винаги са избирали мен. Хората ми се подчиняват!”\n“Аз съм цветът на тишината. Вие едва ме забелязвате, но без мен всички вие губите значението си. Аз представям мисълта и отражението, полумрака и дълбоките води. Вие имате нужда от мен за баланс и контраст, за молитва и вътрешен мир.”\nИ така цветовете продължили да спорят и да се хвалят. Всеки убеждавал другите в своето достойнство и превъзходство. Спорът им ставал все по-силен и по-силен. Изведнъж искряща светкавица озарила небето, а след нея поразяваща гръмотевица се стоварила и изтрещяла. Дъжд започнал да се изсипва безмилостно. Цветовете се свили от страх и се сгушили един до друг за успокоение.\nТогава дъждът проговорил:\n“Ах, вие глупави цветове, защо се карате помежду си, защо се опитвате да изпъкнете над другите? Не знаете ли, че всеки от вас бе създаден с определена цел – да бъде единствен и различен. Подайте си ръце и елате с мен. Отсега нататък когато вали, всеки от вас редом със своите братя, ще се извие в небето в огромен поклон от цветове за да покаже на всички, че живеете в мир и разбирателство. Нека тази дъга е символ на надеждата на хората за един по-цветен живот.”\nНе сме ли и ние хората като цветовете в разказа?! Спорим, кой е най-важният, най-преуспелият, най-богатият и т. н. А не разбираме, че всеки един от нас е уникален, единствен и неповторим, създаден с определена цел…\nТолкова за цветовете, дъждовете, избираемите, избирателите и пр… Време е да се насочим към събитийността и светското и отразяване, каквато комай ми е работата. Нито времето-променливо като българският политик, нито международната и най-вече родна здравна, духовна и политическа криза, успяха да озаптят “светСКовъртежа” по света и у нас.\nВМРО откри кампанията си на символно за историята ни място – в архитектурния парк „Западна порта на Сердика“. ВМРО е с номер 1 в интегралната бюлетина!\n* Доходи, семейство, сигурност. ВМРО ще продължи да отстоява нормалността и в 45-ото Народно събрание. За нас номер 1 винаги е била и ще бъде България! С тези послания лидерът на Организацията Красимир Каракачанов откри кампанията на войводите.\nИнформация на ухо: на събитието присъстваха лидерът на партията Красимир Каракачанов, водачи на листи, представители на гражданската квота, както и ръководството и симпатизанти на ВМРО. Сдружението „За честта на пагона“, „Защита“, РОД, Средна европейска класа и много други организации също застанаха под знамената на ВМРО. Успех на воеводите пожелаха с изпълненията си танцьорите от ансамбъл „Българе“ и един от Тримата български тенори – Веселин Вачев, който изпълни акапелно „Хубава си, моя горо“.\n* Младата звезда Йоана Сиракова – Ая има ново вдъхновение, с което ще изгрее и като новатор с първо по рода си за България шоу, а то ще бъде свързано с тема, която от години я вълнува – социалният натиск върху определени групи от обществото, конформизма, насилието.\nИнформация на ухо: това е Open Air събитие, което ще е напълно различно от всичко правено досега. “Все още изграждам проектите концептуално и енергийно – рано е да издавам повече подробности”, пояснява тя.\nАя е студентка първи курс в Нов български университет със специалност Театър при Елена Панайотова. Тя бе част от актьорската академия на холивудската звезда и първи български актьор с Оскар – Димитър Маринов.\n* „Татковина“ е заглавието на най-новата песен в репертоара на младия певец Валентин Велчев.\nИнформация на ухо: композицията е дело на рок легендата Илия Ангелов – вокал на група Диана Експрес, а текстът е написан от вече бившия кмет на ямболското с. Маломир Йордан Маринков, а аранжимента е дело на Светослав Лобошки. Видеото на патриотичната творба е създадено от оператора Георги Шопов и режисьора Лео Богдановски. https://youtu.be/zcMCNUu7Bcs\nВиртуозът Евгений Кисин ще изнесе рецитал в София по покана на Софийската филхармония.\n* Явлението Евгени Кисин се включва в сезона на Софийската филхармония. На 11 март в зала „България“ изключителният пианист ще изнесе рецитал с творби от Берг, Гершуин, Хренников и Шопен.\nИнформация на ухо: руският музикант, започнал като дете-чудо, днес е сред най-уважаваните виртуози в света на класическата музика. Носител на наградите Edison Klassiek в Холандия, наградите Grammy и Diapason d’Or и голямата награда на La Nouvelle Academie du Disque във Франция.Наскоро той беше отличен и с музикалната награда „Херберт фон Караян“.\n„ Наклонената кула в Пиза не пада, а става! “\nЕтикети: Валентин Велчев ВМРО Евгений Кисин\nКатегория България, Лайф | 2021/03/08 последна редакция в 1:56 AM


Бедствено положение в Мизия - Nbox\nОбявено е бедствено положение в Мизия заради поройните дъждове, съобщи кметът на общината Виолин Крушовенски.\nДъждът е изровил настилката на улици в центъра на града, наводнени са къщи, градини и земеделски земи.\nВременно е спряно движението на камиони над 12 т по пътя Враца - Оряхово, в участъка от Мизия. Тежкотоварните коли трябва да изчакват на място.\nРека Скът е в коритото си и не е преляла, въпреки обилния валеж тази нощ. Засега няма данни за пострадали хора в града, съобщиха от Областния кризисен щаб във Враца.\nДосега няма данни за наводнения от дъжда или за пострадали хора в други общини и населени места. Обилните превалявания продължиха през цялата във Враца и други места в областта.\n"Искаме финансова помощ, едно кметство само не може да се оправи", казва пред bTV кметът.\nВременно е ограничено движението по път ІІІ-3701 Черни Вит - Тетевен поради свлечени земни маси, съобщиха от АПИ.\nИ днес ще вали, по-значително и на повече места в сутрешните часове. В 6 области от Централна и Северна България, както и в областите Стара Загора и Сливен, остават в сила предупрежденията от първа степен. Следобед валежите ще спират.\nПороен дъжд и наводнения в Поморие (Видео)\nПороен дъжд, който се изля в Бургаска област, предизвика наводнения в ниската част на Поморие.\nБедствие в САЩ: Поне 5 са вече жертвите на Флорънс\nНай-малко петима души са загинали, включително и малко дете, след като ураганът Флорънс връхлетя Източното крайбрежие с ветрове със сила до 170 км в час, събори много сгради и хвана в капан стотици хора, предаде БНР.


Търсите отлични продукти, създадени с мисъл за вас – товае вашето място | Helicopter Times\nСпоред експертите на Курсове По Английски ООД, за да сте винаги доволни от всички продукти, които избирате, най-добре е да познавате всичко предлагано. Експертите на Курсове По Английски ООД са на мнение, че търсенето на всякакви продукти в по-честите случаи довежда до уголемяването на пазара. Според специалистите на Курсове По Английски ООД, да се възползваме от пазарните предимства и голямото многообразие на продукти, които се достъпват на пазара, е едно от нещата, което несъмнено трябва да се направи.\nВсички продукти на Курсове По Английски ООД в унисон с измененията на пазара\nКакто ние от Курсове По Английски ООД непрекъснато казваме, общият пазар сега не изостава, а се усъвършенства. Курсове По Английски ООД се стреми към ежеминутно подобряване и поради това всички иновации за търсените от вас продукти бихте могли да откриете именно при нас.\nПрегърнете своята неповторимост и купете продуктите на Курсове По Английски ООД\nСлед като всеки купувач е специален, то всеки потребител има нужда от индивидуални артикули, които да изпълнят представите им. Всеки предлаган от Курсове По Английски ООД продукт се отличава със свои собствени характеристики, които го правят отличим и единствен по рода си. Спрете се на изключителността, която ви пасва, с поддържания от Курсове По Английски ООД онлайн магазин.\nЗа Курсове По Английски ООД е от голямо значение нашите клиенти да останат щастливи. В магазина на Курсове По Английски ООД знаем за равновесието на качеството и интереса към потребителя. Курсове По Английски ООД е безценен партньор, който всеки би било добре да държи наблизо. Емоцията, която държите в личността си е настроението, което ние от Курсове По Английски ООД влагаме в нашите продукти. Цялата серия продукти, които ние от Курсове По Английски ООД сме включили, могат да са точно за вас – елате при нас и се съгласете чрез опита си!


ТУРЦИЯ: БЪДЕЩЕТО Е В НЕБЕСАТА\nФразата „Бъдещето е в небесата” принадлежи на основателя на Турската република Мустафа Кемал Ататюрк. До началото на 20-и век тя виси като лозунг на входа на редица турски държавни учреждения.\nРазбира се, когато я произнесъл, Ататюрк имал предвид авиацията, зенитно-ракетните комплекси още не били изобретени. Нямало и противокорабни ракети, нито ракети „земя-въздух”, „земя-земя” или „въздух-земя”. Поради това Конвенцията от Монтрьо не регламентира преминаването през Проливите на ракетоносни кораби, а налага само ограничения върху калибъра на корабните оръдия. Ето защо Ататюрк не е осиновил някой ракетчик, а Сабиха Гьокчен – първата туркиня, пилот на изстребител. На нейно име е кръстено едно от трите летища на Истанбул.\n79 години след смъртта на Ататюрк нещата се променят:\nТурция се устремява и към придобиването и производството на зенитно-ракетни системи. И въпреки членството си в НАТО, преди няколко години се опита безуспешно да ги придобие от Китай. Днес вече е решила да придобие руските зенитно-ракетни комплекси „Триумф” (С-400).\nЗа „Триумф” сред специалистите е известно следното. Според класификацията на САЩ и НАТО SA-21 Growler е руски зенитно-ракетен комплекс с голям и среден обсег на действие, предназначен за противоракетна отбрана срещу ядрена триада ново поколение и е без аналог в други страни по света. Проектиран е да унищожава всички възможни (на въоръжение и в процес на разработка) космически и въздушни средства за нападение на вероятния противник: разузнавателни самолети, самолети със стратегическо и тактическо предназначение (в това число „невидими”, произведени по технологията „Стелт”), оперативно-тактически балистични ракети, балистични ракети със среден радиус, свръхзвукови цели и самолети на радиолокационното разузнаване. Комплексът използва три вида ракети, за да покрие целия си обсег на действие – всяка с различни възможности. Всяка оперативна система на комплекса позволява едновременна стрелба по 36 цели с до 72 управляеми боекомплекта.\nЗенитно-ракетният комплекс (ЗРК) С-400 „Триумф” е приет на въоръжение в руската армия с решение на Министерски съвет от 28 април 2007 г. Той може да открива цели на разстояние от 600 км и да поразява ефективно аеродинамични цели на разстояние от 400 км и до 60 км тактически балистични ракети със скорост до 4,8 км/сек. Може да засича и унищожава и ниско летящи цели от 5 м, които са неуязвими за противоракетната отбрана.\nЗа сравнение, системите „Пейтриът”, които бяха разположени на турска територия, но впоследствие изтеглени, могат да поразяват цели на височина не по-малко от 60 м. Ракетите С-400 се изстрелват при всякакви метеорологични условия посредством газова система на височина 30 м във въздуха, след което се задействат ракетните двигатели. Това намалява минималния и увеличава максималния им обсег на действие.\nЗРК е разработен от руския концерн „Алмаз-Антей”, а главен конструктор на „Триумф“ е Александър Лемански. Според неотдавнашна публикация на Никита Коваленко и Михаил Мошкин, продажбата на този зенитно-ракетен комплекс на Турция е революция на пазара на оръжията. Всъщност Коваленко и Мошкин препредават мнението на Константин Макиенко, заместник-директор на Центъра за анализ на стратегиите и технологиите, изказано в предаването „Взгляд” на ОРТ.\nКакто отбелязват и турските медии, през 2018 г. Турция ще получи две батареи С-400, за които е готова да плати 2,5 млрд. долара. А през 2019 г. същият брой комплекси ще бъде произведен в Турция! Така Турция се надява да създаде свой собствен ракетен комплекс за противоракетна отбрана (ПРО).\nЕкспертите обаче, виждат в тази сделка ограничени военни и големи политически последици. По данни на агенция „Блумбърг” сега страните съгласуват техническите подробности. Главната политическа последица, според анализаторите, ще бъде това, че Турция още повече ще се дистанцира от Запада и НАТО, в който членува от 1952 г. Според нас обаче, Анкара просто си отмъщава на американците, заради това, че в борбата с „Ислямска държава” продължават да залагат на кюрдите в Сирия. А така също и на европейските бюрократи, които критикуват Ердоган за налагания авторитаризъм и диктатура в Турция. Но придобиването на руските средства за ПРО е продиктувано не само от политически, а и от военно-стратегически съображения. Руските системи за ПРО не попадат под ограниченията, въведени от Алианса. Задълженията на Турция към НАТО не позволяват тя да разполага аналогични системи на границите с Армения и Гърция, а също и на крайбрежието на Егейско море, което има отношение към стремежа да се осигури безопасността на Гърция. И без това турски бойни самолети и кораби нарушават системно въздушното и морското пространство на Гърция в Егея. Споразумението с Русия ще позволи на Турция да разположи ПРО в което и да е място на страната, без да зависи от капризите на съюзниците си от НАТО. Доставените комплекси за ПРО няма да имат система за разпознаване „свой-чужд” и това ще позволи да бъдат използвани срещу всякакви цели.\nСпоред Константин Макиенко, един полк „С-400” турците ще развърнат в района на Черноморските проливи Босфор и Дарданели, а с друг или ще покрият Анкара, или ще го придвижат по-близо до Югоизтока, към Сирия или Ирак. Дори турците да покрият цялото или само част от своето небе, реална е възможността на използват „С-400” срещу самолети западно производство. Откъм България такива не могат да влетят, докато управляващите ни политици се разчекват между остарелите американски „Ф-16” (втора или трета употреба) и шведските „Грипен”, които хем са нови, хем са по-евтини.\nЛюбопитно е, че държавният секретар по отбраната на САЩ, генералът от резерва Джеймс Матис, наричан още „Бясното куче”, „разреши” на Анкара да купи руските ЗРК С-400, казвайки, че по този въпрос Турция била „свободна да решава”. („Миллиет”, 16.07.2017). България не е свободна да купи не руски, а шведски изстребители, а Турция може да си купи руски противоракетни комплекси!\nОчевидно в НАТО някои са по равни...\nКакто и да е, на 4 юли турският министър на отбраната Фикри Ъшък съобщи, че Анкара се намира в завършващата фаза на вземането на решение. Така че вместо изтеглените през октомври 2015 г. от Югоизточна Турция американски „Patriot” („Патриот”) и китайските „Hongqi-9” (HQ-9, т.е. „Червено знаме”) Анкара ще придобие руски комплекси за ПРО С-400 „Тайфун”. А впоследствие ще произвежда собствени такива. При това създаваната от Турция система за ПРО няма да бъде интегрирана в системата за ПРО на НАТО. Което е позволено на Юпитер, не е позволено на вола!\nЗащо ли американският посланик в Анкара Джон Бас не препоръча на Турция да си купи американски „Пейтриът”, както прави колегата му в София Ерик Рубин по отношение на изстребителите за българските ВВС? Защото в Анкара отдавна щяха да му посочат пътя към Америка... И посланикът на САЩ в Будапеща не може да си позволи оръжейни препоръки към правителството на Виктор Орбан.\nРазбира се, съобщенията от Анкара за готовността й да закупи „С-400” още не означават, че те непременно ще бъдат закупени. Докато не бъде подписан контрактът и не започне неговата реализация, нищо не е сигурно. Винаги трябва да се отчита вероятността това да е поредният опит на Анкара да рекетира Запада. Освен това, както казва Макиенко: „Аз силно се съмнявам, че там ще има стопроцентово предаване на технологии. По-скоро това ще бъде локализиране на производството само на някакви отделни компоненти”.\nБългария може би ще се размине с опасността да купува турски изстребители „Ф-16”, понеже Турция се ориентира към съвместно производство на изстребители с Великобритания. Въпреки критиките към авторитаризма на Ердоган, бизнесът си е бизнес.\nОбединеното кралство няма вечни приятели, а само вечни интереси.\nНо дали няма да ни се наложи, след като нарязахме съветските ракети, включително ЗРК, да купуваме такива от Турция?!


Най-големите банки в Европа преминаха стрес теста – Parite.info\nЕвропейският банков орган (ЕБО) публикува снощи резултатите.\nРезултатите от стрес теста на по-големите европейски банки, публикувани в петък вечерта, разкриха, че всички финансови институции в рамките на целия ЕС преминават “неблагоприятния сценарий” на Европейската централна банка (ЕЦБ).\nСтрес тестовете бяха извършени от Европейския банков орган (ЕБО) и Единния надзорен механизъм (SSM), за да се прецени състоянието на европейската банкова система.\nЕБО заяви в изводите, публикувани на техния уебсайт, че всичките 48 банки побеждават съотношението на основния капитал от 5,5% при неблагоприятния стрес.\nБританската банка Barclays се класира на най-ниско ниво в теста, отчитайки общо съотношение само 6,37% при неблагоприятния сценарий.\nБританската Lloyds също се представи слабо с резултат от 6,8%.\nКоментирайки след резултатите, Bank of England заяви, че те показват, че банките в Обединеното кралство все пак биха могли да поемат ефекта от най-лошия сценарий на ЕБО.\nНай-голямата банка в Европа, Deutsche Bank, се представи по-добре, отколкото някои прогнозираха, регистрирайки основен дял от 8,14% в неблагоприятния сценарий.\nЕБО заяви, че при неблагоприятния им сценарий изчерпването на капитала в банките в края на 2020 г. е било 236 милиарда евро и 226 милиарда евро съответно при “преходна и напълно натоварена база”.\nЕЦБ добави, че тестът на ЕБО показва, че банките в Европа сега са “по-устойчиви на финансови сътресения“.\nИталианските банки също бяха под наблюдение, но успяха да запишат задоволителни резултати. Unicredit, най-големият кредитор в Италия, отбеляза общо съотношение 9,34, докато UBI Banca отбеляза 7,42%. Най-нисък резултат сред италианските банки има Banco BPM, която регистрира 6.67%.\nОценката беше извършена чрез преглед на цифрите от балансите на банката от края на 2017 г. и тест, как те ще се справят с напрежението, което ЕБО описва като “неблагоприятно развитие на пазара”.\nТеоретичните пазарни шокове, като например хаотичен Брекзит или внезапна продажба на имоти, бяха използвани като сценарии за разглеждане на балансите на банката. Въпреки че не е имало оценка за преминаване или провал, ключовата метрика, която бе използвана е съотношението на собствения капитал на банките.\nКоефициентът на капитала от първи ред (Tier 1) е съотношението на основния капитал на банката към нейните общи рисково претеглени активи. Казано по-просто, това е нивото на резервното финансиране, към което банката може да прибегне, за да смекчи внезапни шокове или загуби.\nВ тестовете си банките са сравнявани спрямо съотношението на собствения си капитал, което е 8% при базовия сценарий и 5,5% при неблагоприятния сценарий. Всяка цифра, близка до или по-малка от 5,5%, дава на инвеститорите повод за безпокойство.\nОбщо 130 банки бяха тествани за тяхната устойчивост на пазарната волатилност и нивото на кредитния риск. Въпреки това, след промяна от 2016 – последният път, когато бяха проведени стрес тестове, резултатите, публикувани в петък, са само за 48 от по-големите банки в Европа.\nТова е така, защото ЕБО направи промени в процеса си по-рано тази година и определи висок минимален праг от 30 милиарда евро капитал, за да “намали хетерогенността в извадката”.\nПървият общоевропейски стрес тест на банките бе проведен през 2014 г., последван от нов през 2016 г. Европейската централна банка (ЕЦБ) заяви, че този последният е “значително по-тежък”.\nТази година банките подадоха данните си между февруари и май. През лятото ЕЦБ установи пропуски в много от тях и поиска от банките “да се съобразят или да обясняват”.\nРезултатите от сегашният стрес тест трябва да бъдат включени в Процеса за надзор и оценка (SREP), който ще обобщи всички констатации и ще даде на всяка банка “домашна работа”.\nБанките трябва да получат своите персонални доклади от ЕЦБ през януари 2019 г.\nПълните резултати от стрес теста на европейските банки за 2018 г. можете да намерите тук.\nRelated Topics:FeaturedЕБОЕвропейският банков органЕЦБстрес тест


В новия проект изискването животните да се гледат в две отделения - вътрешно и външно, си остава. То обаче ще важи само ако четириногите остават в приюта за повече от пет дни. Колко големи да са къщичката и дворчето също се запазва - вътрешното отделение трябва да е не по-малко от 1.2 м на 1.8 м, а външното - не по-малко от 1.2 м на 2.4 м. Когато обаче заради липса на места трябва да се настаняват кучета на групи, площта на къщичките се увеличава. Досега, ако в едно помещение са настанени повече от едно куче , всяко от тях трябва да разполага с не по-малко от 1.5 кв. м във вътрешното отделение и 2 кв. м във външното отделение. С новите промени на всяко куче ще се падат не по-малко от 6 кв. м, ако са в група от не повече от пет животни.\nЗемеделският министър Димитър Греков, който в началото на мандата се ангажира със спешното приемане на наредбата, създава и нови категории за настаняване на групи. В проекта е записано, че групи от до 8 кастрирани кучета с приблизително еднаква възраст и големина ще бъдат настанявани в къщички със заградени дворчета. Всяко куче ще има отделна къщичка, като площта й ще зависи от броя на настанените животни , но тя не трябва да е по-малка от 6 кв. м. Ако групите са повече от осем, но не повече от 20, всяко животно трябва да разполага с минимална площ от 10 кв. м с къщичка и дворче за животни до 20 кг. За по-тежките четириноги ще се падат по 20 кв. м.


Алисия показа нова придобивка - Signal.bg\nАлисия показа нова придобивка\n05.04.2018 14:18 Signal.bg\nАлисия си направи татуировка. Фолк звездата на Ара Мюзик реши да изпише името на сина си Валери на ръката си. Това се случи по време на екскурзията им в Барселона.\nПевицата заведе Валерко в каталунската столица, за да гледа дербито от Примера дивисион между Барселона и Атлетико (Мадрид) на „Ноу Камп“. Визитата им съвпадна с рождения ден на хитовата изпълнителка, който беше на 1 март.\nТова е второ посещение на Алисия в испанския град в рамките само на месец. 11-годишният Валери, чийто баща е футболистът Валери Божинов вече проявява афинитет към най-популярната игра. От предишната си визита в Испания той се сдоби с първите си бутонки, на които са изписани и инициалите му.\nМеждувременно Алисия подкрепи кампанията „Пожелай си“, предлагаща безплатни ин витро процедури.\n„Искам да има повече деца, смях и радост във всяко българско семейство. Успех на инициативата!“ – заяви тя.\nЗад каузата да се помогне на двойки с репродуктивни проблеми застават още певицата Маги Джанаварова, трио „Сопрано“, актрисата и модел Деси Зидарова, тв водещата Лиляна Ангелова и други.\nАлисия, Ара Мюзик, музика, певица, попфолк, татус\n3 коментара към “Алисия показа нова придобивка”\nОх, колко е смешна и прозрачна. Алисия иска да се изфука с Love Bracelet на Cartier.\nsiglasna sam s Ivo, Fuka se s grivnata si ot Cartier, vsichki znaem che te dostigat tsenata na 40 hilyadi evro… a horata v bg nyamat pari za hlyab.\nЗабравих да кажа, че НЕ завиждам на Алисия. Аз съм ценител на високия клас мода, живея в чужбина и си изкарвам парите по честен начин. Коментирах негативно, защото всички знаем, че в една страна като БГ няма как човек с нормален и честен труд да си купи грувна, започваща от 5 хиляди евро… И какво демонстрира Алисия? че някой спонсор й я е купил.\nПредишни: Топ 5 с най-добрите видеоклипове на Карлос\nПромо / Криско ft. Слави Трифонов – Гледай как се правиНапред:


НАЧАЛО СЪВЕТИ ЗА ДОМА Пожълтяване на разсада и опадане на листата. Ето каква е причината\nПожълтяване на разсада и опадане на листата – необходимо е да предприемете мерки.\nПреди седмица разсадът весело стоеше на прозореца, но днес, бидейки в оранжерията, е увиснал и пожълтял? На какво се дължи това пожълтяване на разсада? Вероятно не е понесъл добре пресаждането и трябва да му помогнете да се адаптира на новото място, за да не загубите цялата реколта.\nЗа да може разсадът да се чувства комфортно в оранжерията или на открито след засаждането, той трябва да бъде подготвен за това.\nНо какво ще стане, ако сте направили всичко както трябва, но резултатът все още не е добър?\nРазсадът повяхва след засаждането\nЧастичното повяхване на листата на разсада след засаждането е нормално. Колкото и да внимавате, леко нараняване на корените все пак ще настъпи. Промяната в температурата и състава на почвата ще свършат останалото. В продължение на няколко дни (от 5 до 14) растението ще абсорбира по-лошо влагата, а листата активно ще се изпаряват, опитвайки се да създадат комфортен микроклимат наоколо.\nНе прекалявайте с поливането – травмираните корени няма да могат да поемат вода, а само ще залеете почвата, лишавайки растенията от въздух.\nПожълтяване на разсада след засаждането\nПожълтяването на листата на разсада може да възникне заради твърде ярко осветление, излишък от азот (твърде изобилно прилагане на органични торове в почвата малко преди засаждането), неправилно поливане или повишена киселинност на почвата. За да избегнете това, разсадът трябва да се засажда само след седмица на адаптация и да се опитате да поддържате на новото място условия (температура и влажност), не много различни от тези, на които е свикнал.\nКакво да направите: ако след пресаждането листата на разсада пожълтяват, предпазвайте го от пряка слънчева светлина, осигурете стабилна дневна температура не по-висока от 27 ° C и нощна температура не по-ниска от 15 ° C, поливайте го не повече от 2 пъти седмично и само с престояла топла вода.\nЛистата на разсада опадат след засаждането\nОпадането на долните листа на разсада е естествен процес и не бива да се притеснявате. Но, ако останалите листа започнат да пожълтяват, тогава разсадът има сериозен проблем. Най-вероятно растението е болно или е нападнато от вредители, които гризат корените.\nКакво да направите: ако растенията са 1-2 изскубете ги, дезинфекцирайте почвата и изгорете самите растения. Ако проблемът е по-широко разпространен – потърсете причината. За да започнете, премахнете няколко растения от земята и проучете корените им. Ако те са изгнили, отстранете засегнатите части, поръсете с активен въглен, дезинфекцирайте ямите с калиев перманганат (0,5 г прах на 100 мл вода) и ги засадете отново. Ако в ямите има ларви или други вредители, премахнете ги ръчно или напръскайте почвата със специални препарати.\nОпадане на цветовете на разсада\nПренасянето трябва да се извърши особено внимателно. Цветовете са най-крехките и именно те могат да опадат от стрес на първо място. Най-вероятно, част от цветовете по време на пресаждането ще опадат.\nКакво да направите: не се притеснявайте за загубата на част от цветовете. След като са минали няколко дни от засаждането, третирайте растенията с епин екстра, съгласно инструкциите, за да сведете до минимум нивата на стрес.\nРазсадът променя цвета си след засаждането\nПромяната на цвета на листата и стъблата е опасен знак. Така растенията буквално крещят за остър недостиг на определени хранителни вещества в почвата. Най-често им липсва фосфор, калий или азот, но може да има и липса на бор или желязо.\nПетна по разсада\nПоявата на петна с различни цветове и форми по листата на пресадения разсад може да говори за три неща наведнъж. Първо, недостигът на хранителни вещества се изразява по този начин. Кафявите петна показват липса на калий, синьо-зелени – фосфор, червени – азот. Второ, някои насекоми оставят такива следи. И накрая, петната могат да бъдат изгаряния, от капките вода, падащи върху листата. Това се случва, ако разсадът се полива не в корена в слънчев ден.\nКакво да направите: внимателно инспектирайте засаждането за вредители. Ако не се открият признаци за тяхното присъствие, подхранете растенията със съответното хранително вещество. Ако откриете вредители, предприемете действия.\nПоявата на дупки\nАко след засаждането откриете малки дупки с различни форми по листата на разсад, това означава, че някой е чакал този момент дори повече от вас.\nВижте още: Пилешки бутчета в лимоново-чеснов сос – сочно и вкусно\nКакво да направите: инспектирайте внимателно насажденията и земята под тях. Ако се намери вредител, опитайте се да го идентифицирате и след това използвайте съответните средства.\nНай-важната работа тепърва започва и преди прибирането на реколтата и заслужената почивка все още ви предстои много работа.


Възпитава се ново поколение на различните деца | Национална мрежа за децата\nВъзпитава се ново поколение на различните деца\nСдружение „Спина бифида и хидроцефалия-България“ (СБХБ) отбелязва успешния финал на проекта си „Младите застъпват“ с информационно събитие на 25 юни в София.\nЦелта на „Младите застъпват“ беше да помогне на децата със спина бифида и хидроцефалия да излязат от ролята на уязвима група и да ги насърчи да упражняват правата си като граждани и пълноценни членове на обществото. В проекта участваха 20 деца и родителите им от цялата страна.\n„Младите застъпва“ стартира през ноември 2019 с интензивно обучение в подкрепа на младежката гражданска активност. Петдневната програма обхвана усъвършенстване на личностни умения; запознаване с понятия като дискриминация, човешки права, застъпничество; овладяване на инструменти за гражданско участие и безопасно поведение в интернет.\nОбучението беше последвано от 16 месеца реална застъпническа работа за каузи, избрани от самите деца. Разделени на 3 отбора, децата преминаха през всички фази на затъпничествто – от избор на проблем, през поставяне на цели до конкретни застъпнически действия. Този път извървяваха заедно, подкрепяни от свой ментор чрез регулярни екипни срещи и лични консултации.\nТрите отбора деца работиха по различни каузи:\nОтбор Промяна работи за изграждането на площадка за тийнейджъри. Децата правиха проучвания и анализи, изготвиха предложения до местната власт и организираха конкурс за есе;\nОтбор Запад популяризира спорта сред хората с увреждания чрез личен пример и множество клипове, в които децата показаха как спортуват;\nОтборът на СМЕЛИТЕ (Виртуален екип) избра темата за психичното здраве. Те подготвиха клипове, в които насърчават положителното отношение към живота, създаването на приятелства, участието в доброволчески инициативи и дейности по интереси, като стратегии за устойчивост по време на кризи.\nПостиженията на децата са публикувани в YouTube канала на „Младите застъпват“ с повече от 60 клипа в подкрепа на детското застъпничество. Там децата-застъпници могат да намерят полезни видеа с практични насоки как се снима влог, как се правят анализи, подготвят анкети, пишат писма с предложения до институции и др.\nПроектът „Младите застъпват“ се изпълнява в партньорство с Норвежката асоциация за спина бифида и хидроцефалия и се финансира от Исландия, Лихтенщайн и Норвегия по линия на Финансовия механизъм на ЕИП чрез Фонд Активни граждани България.\nПетър от Отбор Запад\n„Научих се да говоря свободно пред публика и пред камера. Друго, което научих, беше да бъда още по-мотивиран и да не се отказвам. Голямо вдъхновение получих от хората от Норвегия със спина бифида, с които се запознах на обучението“\nТони Иванова – ментор на Отборът на СМЕЛИТЕ\n„Създадохме доверителна връзка и сътрудничество между децата от сдружението. Те вече сами провеждат видео срещи в групата, дори менторът да не е на линия. Много повече осъзнават своята роля в нещата, които им се случват. Осъзнават, че могат да си бъдат подкрепа. Проектът е само начало на работата ни с младежите в сдружението. Ползата от „Младите застъпват“ ще я виждаме напред в годините!”\nСтраница на „Младите застъпат“: www.sbhb.org/mladite\nСтраница на сдружение СБХБ: www.sbhb.org\nФейсбук страница на сдружение СБХБ: https://www.facebook.com/sbhb.org\nКанал на Младите застъпват в YouTube: https://www.youtube.com/channel/UCnfHsQMMAuWn0QmgkSjHonw\nНорвежка асоциация за спина бифида и хидроцефалия: www.ryggmargsbrokk.org


COVID-19: 615 души са приети в болници. Новите случаи са близо 10 000\nВхода на болница "Н. И. Пирогов" в София\nВ началото на следващата седмица се очаква изолацията, на която подлежат лицата с лабораторно доказано заболяване COVID-19, да бъде намалена от 14 на 10 дни.\nКарантината на контактните лица съответно ще бъде намалена от 10 на 7 дни. За целта ще бъде издадена заповед на министъра на здравеопазването. Това е било дискутирано по време на първото заседание на Националния пандемичен комитет, създаден със заповед на министър-председателя Кирил Петков, съобщи заместник-министърът на здравеопазването доц. д-р Георги Йорданов.\nЗа изминалото денонощие в България са установени 6766 нови случая на коронавирус при направени 52 040 теста (13 на сто положителни). Само веднъж от началото на пандемията, на 27 октомври 2021 г., са регистрирани повече инфекции - 6816.\nПочиналите през последните 24 часа са 66, а излекуваните 758. Активните случаи на зараза в страната са 117 409.\nЗапазва се тенденцията от последните дни за по-засилен интерес към ваксинацията. За изминалото денонощие са поставени 32 429 дози. Но делът на ваксинираните в България остава по-нисък от останалите държави в ЕС. Със завършен имунизационен цикъл са малко под 2 милиона души.\nВ болници са настанени 4608 души. Новопостъпили за денонощието в болнично заведение са 672 човека от които 85,42 процента не са ваксинирани.\nОт петък, 7 януари, всички пристигащи от страни в „червената зона“, трябва да представят сертификат за ваксинация или преболедуване, едновременно с отрицателен резултат от PCR тест. Това гласи заповед на министъра на здравеопазването Асена Сербезова.\nАко представят само един от посочените документи, също се поставят под 10-дневна карантина, която може да бъде отменена, ако лицето представи отрицателен резултат от PCR тест, направен не по-рано от 72 часа след пристигането си в страната.\n6252 са новите случаи на зараза с коронавируса за последното денонощие при направени 42 828 теста, показват данните в Единния информационен портал.\nПочиналите с коронавируса са 157 за последните 24 часа.\nЗа последното денонощие са поставени 24 947 ваксинационни дози.\nВ болници се намират 4477 души, като от тях 468 са в интензивно отделение. Новопостъпилите в болници за последното денонощие са 887. Излекуваните са 1340.\nОт починалите, новозаразените и постъпилите в болници съответно 90,45 процента, 73,34 процента и 82,75 процента не са били ваксинирани.\nКъм настоящия момент в България не се предвижда въвеждането на допълнителни ограничения на прага на поредната вълна от новия вариант на COVID-19 Омикрон. Ще бъде засилен контролът за влизащите в страната граждани. Това стана ясно във вторник след среща между ръководството на здравното министерство и експертните съвети по епидемиология, инфекциозни болести и вирусология.\nГлавният санитарен здравен инспектор доц. Ангел Кунчев каза пред медиите, че в зависимост от различните показатели на пандемията е готов да предложи актуализация на противоепидемичните мерки.\nПредстои да бъде актуализирана заповедта за влизане в страната, като лица, които пристигат у нас от страни, попадащи в "червената зона“, освен сертификат за ваксинация или преболедуване, следва да предоставят и отрицателен резултат от PCR тест, направен до 72 часа преди влизане в България. В противен случай ще подлежат на 10-дневна карантина.\nМеждувременно редица държави вече регистрираха рекордна заболеваемост от новия вариант на коронавируса и налагат допълнителни мерки, за да спрат разпространението му.\nРекорден брой заразени с Омикрон в редица държави\nНовите случаи на COVID-19 в България са 1918. Тестовете, направени през последното денонощие са 17 408. Статистиката сочи, че 73.62% от всички новозаразени са били неваксинирани. Новоустановените заразени са 11% от всички изследвани.\nАктивните случаи са 106 712. Като излекувани през последния ден са регистрирани 638 души.\nПрез последното денонощие са хоспитализирани 315 пациенти. От тях 80% са били неваксинирани. В лечебни заведения са настанени общо 4 306 души, от които 455 са в интензивни отделения.\nПрез последните 24 часа са починали 53 души с COVID-19, от които 96.23% не са били ваксинирани. Общият брой на жертвите от началото на пандемията е 31 080.\nЗа последните 24 часа са поставени 6 830 дози ваксини, а общият им брой от началото на кампанията е 3 711 638.\nНовите случаи на COVID-19 в България са 1356. Тестовете, направени през последното денонощие са 12 855. 76.25% от всички новозаразени са били неваксинирани.\nАктивните случаи са 105 485. Като излекувани през последния ден са регистрирани 519 души.\nПрез последното денонощие са хоспитализирани 233 пациенти. От тях 85,41% са били неваксинирани. В лечебни заведения са настанени общо 4 168 души, от които 450 са в интензивни отделения.\nПрез последните 24 часа са починали 44 души с COVID-19, от които 90.91% не са били ваксинирани. Общият брой на жертвите от началото на пандемията е 31 027.\nЗа последните 24 часа са поставени 3 703 дози ваксини, а общият им брой от началото на кампанията е 3 704 808. Със завършена ваксинация са 1 915 436 души, а 278 239 са си поставили бустерна доза.\nПървите 12 случая на Омикрон са потвърдени в България. Това каза главният държавен здравен инспектор доц. Ангел Кунчев. "Вече може да очакваме този вариант на вируса да се разпространи по-бързо и да стане доминиращ", каза Кунчев.\nЕдинайсет от заразените са от София, а един от тях е от Софийска област. Всички те - девет мъже и три жени, са с леки симптоми. Само един е бил чужбина.\nСедем от заразените са без ваксина, петима са напълно ваксинирани. Нито един обаче не е бил ваксиниран с три дози. Заразените са във всички възрасти - от деца до пенсионери.\nПромяна в мерките ще бъде обсъждана в първия работен ден. Удвояването на случаите може да се случва за дни. Възможно е в някои икономически сфери, при непрекъсваем режим на работа, да се стигне до 15-20 процента заразен персонал, каза Кунчев.\nСкокът на инфекциите с Омикрон варианта на коронавируса може да допринесе за това Израел да постигне стаден имунитет. Това каза генералният директор на министерството на здравеопазването Нахман Аш, цитиран от Ройтерс.\nБързо разпространяващият се вариант Омикрон доведе до рекордна заболеваемост в света. Между 24 и 30 декември бяха регистрирани средно по малко над 1 милион инфекции на ден. Смъртните случаи обаче не се увеличиха, което вдъхва надежда, че новият вариант не е толкова смъртоносен.\nВ Израел заразата набира скорост, инфекциите се очаква да достигнат рекордни нива в близките 3 седмици. Резултатът от това може да е постигането на колективен имунитет, каза Аш.\n"Броят на заразените трябва да е много висок за постигането на стаден имунитет. Това е възможно, но не искаме да го постигаме с много инфекции. Искаме да стане в резултат от много ваксинации", каза той.\nОколо 60 на сто от над 9-милионното население в Израел са напълно ваксинирани.\nИзраел започва лекуване с хапчето срещу COVID-19 на Pfizer. Рекордна заболеваемост в САЩ и Австралия\nВеликобритания няма да въвежда нови ограничения срещу разпространението на коронавирусната инфекция. „Британците трябва да се научат да живеят с вируса“, каза здравният министър Саджид Джавид.\nВеликобритания е една от най-тежко засегнатите от COVID-19 страни, с близо 149 000 жертви на пандемията. Страната регистрира всеки ден рекордни равнища на нови случаи, като в събота беше съобщено за над 163 000 случая.\nНараства и броят на постъпилите в болница, макар че властите подчертават, че вариантът Омикрон изглежда води по-често до по-леки форми на заболяване от варианта Делта.\nСтраната е в много по-силна позиция, благодарение на кампанията за поставяне на бустерни дози, поради което правителството реши да не въвежда допълнителни мерки по време на празниците. Властите в Шотландия, Уелс и Северна Ирландия обаче въведоха такива.\nНовите случаи на COVID-19 в България са 1076. Тестовете, направени през последното денонощие са 7 429. Това означава, че 14,5 на сто от тях са положителни. Над 75% от всички новозаразени са били неваксинирани.\nАктивните случаи са 104 692. Като излекувани през последния ден са регистрирани 114 души.\nПрез последното денонощие са хоспитализирани 144 пациенти. От тях 84,03% са били неваксинирани. В лечебни заведения са настанени общо 4 059 души, от които 449 са в интензивни отделения.\nПрез последните 24 часа са починали 28 души с COVID-19, от които 96.43% не са били ваксинирани. Общият брой на жертвите от началото на пандемията е 30 983.\nЗа последните 24 часа са поставени 446 дози ваксини, а общият им брой от началото на кампанията е 3 701 105. Със завършена ваксинация са 1 914 966 души, а 275 398 са си поставили бустерна доза.\nСветовната здравна организация (СЗО) си поставя за цел през настъпващата 2022 г. да бъде постигната окончателна победа над пандемията от коронавирус чрез постигане на ниво на ваксиниране от 70% от населението на света до юли. Това каза ръководителят на организацията д-р Тедрос Гебрейесус в свое новогодишно обръщение.\nТой осъди "тесния национализъм и натрупването на ваксини" и призова за премахване на неравенствата между Западния свят и Африка, където по-голямата част от хората все още не са получили нито една доза от вкаисните срещу COVID-19. СЗО си беше поставила за цел до края на 2021 г. поне 40% от населението на африканските държави да бъде имунизирано, но тя остана неизпълнена.\n"Тесният национализъм и натрупването на ваксини от някои държави подкопаха справедливостта и създадоха идеалните условия за появата на варианта Омикрон и колкото по-дълго продължава неравенството, толкова по-големи са рисковете от развитието на вируса по начини, които не можем да предотвратим или предвидим", каза д-р Гебрейесус.\nНовите случаи на COVID-19 в България са 2810. Те са установени при направени 30 955 теста. Над 75% от всички новозаразени са били неваксинирани.\nАктивните случаи са 103 758. Като излекувани през последния ден са регистрирани 566 души.\nПрез последното денонощие 385 пациенти с коронавирусна инфекция са приети в болници. От тях над 84.68% са били неваксинирани. В лечебни заведения са настанени общо 4022 души, от които 457 са в интензивни отделения.\nПрез последните 24 часа са починали 65 души с COVID-19, от които 93.85% не са били ваксинирани. Общият брой на жертвите от началото на пандемията е 30 955.\nЗа последните 24 часа са поставени 3609 дози ваксини, а общият им брой от началото на кампанията е 3 700 660. Със завършена ваксинация са 1 914 910 души, а 275 053 са си поставили бустерна доза.\nОт петък поставянето на бустерна доза ваксина срещу COVID-19 е възможно три месеца след завършен цикъл с двудозова ваксина (Pfizer, Moderna и Astra Zeneca) и два месеца след поставяне на еднодозова (Jansen). Това става възможно след като Министерството на здравеопазването одобри предложението на Експертния консултативен съвет по надзор на имунопрофилактиката.\nПромяна има при периода за ваксинация на преболедувалите коронавируса. От шест месеца, колкото беше досега, той е намален на три месеца след поставянето на диагнозата.\nНовите случаи на COVID-19 в България са 3616. Това е най-големият дневен брой на случаите от средата на ноември. Те са установени при направени 33 334 теста, от които 10.8% са били положителни.. Близо 75.8% от всички новозаразени са били неваксинирани.\nАктивните случаи са 101 579. Като излекувани през последния ден са регистрирани 1105 души.\nПрез последното денонощие 550 пациенти с коронавирусна инфекция са приети в болници. От тях над 87.09% са били неваксинирани. В лечебни заведения са настанени 4 100 души, от които 467 са в интензивни отделения.\nПрез последните 24 часа са починали 71 души с COVID-19, от които 92.96% не са били ваксинирани. Общият брой на жертвите от началото на пандемията е 30 890.\nЗа последните 24 часа са поставени 14 591 дози ваксини, а общият им брой от началото на кампанията е 3 697 068. Със завършена ваксинация са 1 913 988 души, а 272 721 са си поставили бустерна доза.\nДо края на годината ще бъде взето решение за намаляване на интервала за поставяне на бустерни дози ваксини. Това заяви пред бТВ главният държавен здравен инспектор д-р Ангел Кунчев.\nПри двудозните препарати (тези на Pfizer, Moderna и Astra Zeneca) интервалът за поставяне на бустерна ваксина ще се намали от шест на три месеца, а при еднодозните (този на Jansen) - от шест на два месеца. По думите на Кунчев това решение не е закъсняло и е в синхрон с действията на европейските институции.\n„Излизаме от предната вълна на едно не много ниско базово ниво – това е ясно. Това, че след празниците ще ни удари вълната от Европа – също е ясно“, каза още Кунчев и подчерта, че новият вариант на коронавируса Омикрон, макар и по-малко опасен, ще вдигне рязко броя случаи на дневна база заради бързото си разпространение.\nНовите случаи на COVID-19 в България са 3449. Те са установени при направени 36 449 теста. Близо 79.4% от всички новозаразени са били неваксинирани.\nАктивните случаи са 99 139. Като излекувани през последния ден са регистрирани 2276 души.\nПрез последното денонощие 761 пациенти с коронавирусна инфекция са приети в болници. От тях над 85.41% са били неваксинирани. В лечебни заведения са настанени 4 071 души, от които 462 са в интензивни отделения.\nПрез последния ден са починали 162 души с COVID-19, от които 92.59% не са били ваксинирани. Общият брой на жертвите от началото на пандемията е 30 819.\nЗа последните 24 часа са поставени 19 901 дози ваксини, а общият им брой от началото на кампанията е 3 682 460. Със завършена ваксинация са 1 908 733 души, а 265 194 са си поставили бустерна доза.\nБлизо 2000 възрастни и 150 деца са се ваксинирали срещу COVID-19 в УМБАЛСМ “Н. И. Пирогов” за последната седмица, съобщи лечебното заведение.\nВаксинационният център на болницата посочи, че разполага с достатъчни количества от ваксините на Pfizer/BioNTech, Moderna и Janssen. Центърът ще работи и в празничните дни между 8.30 и 18.30 часа с изключение на 1 януари 2022 г., когато ще бъде затворен.\nЗа имунизирането на деца трябва предварително записан час, тъй като се извършва оценка на здравословното състояние на детето от педиатър преди поставянето на ваксината. Педиатричният кабинет за имунизация ще работи и през празничните дни от 9 до 16 часа, с изключение на 1 януари.\nНовите случаи на COVID-19 в България са 1235. Те са установени при направени 22 622 теста. Близо 79% от всички новозаразени са били неваксинирани.\nАктивните случаи са 98 128. Като излекувани през последния ден са регистрирани 1532 души.\nПрез последното денонощие 352 пациенти с коронавирусна инфекция са приети в болници. От тях над 84% са били неваксинирани. В лечебни заведения са настанени 4142 души, от които 481 са в интензивни отделения.\nПрез последния ден са починали 34 души с COVID-19, от които 85,3% не са били ваксинирани. Общият брой на жертвите от началото на пандемията е 30 657.\nЗа последните 24 часа са поставени 3867 дози ваксини, а общият им брой от началото на кампанията е 3 662 560. Със завършена ваксинация са 1 900 536 души, а 255 636 са си поставили бустерна доза.\nНовите случаи на COVID-19 в България са 1278. Те са установени при направени 22 602 теста. Над 80% от всички новозаразени са били неваксинирани.\nАктивните случаи към момента са 98 459. Като излекувани през последния ден са регистрирани 1109.\nПрез последното денонощие 266 пациенти с коронавирусна инфекция са приети в болници. От тях над 87% са били неваксинирани. В лечебни заведения са настанени 4090 души, от които 464 са в интензивни отделения.\nПрез последния ден са починали 49 души с COVID-19, от които 95,9% не са били ваксинирани. Общият брой на жертвите от началото на пандемията е 30 623.\nЗа последните 24 часа са поставени 3334 дози ваксини, а общият им брой от началото на кампанията е 3 658 694. Със завършена ваксинация са 1 899 249 души, а 253 545 са си поставили бустерна доза.\nОпашка за ваксинация срещу коронавирус се изви в неделя пред медицински център "Пирогов“.\nЗа последното денонощия в страната са ваксинирани 1 623 души, сочат данните на Единния информационен портал.\nОбщ брой лица със завършен ваксинационен курс – 1 897 946. С поставена бустерна доза са 251 961.\nВъв ваксинационния пункт на СБАЛ по детски болести "Проф. Иван Митев" ще продължи имунизацията на деца на възраст от 5 до 11 години и през дните между Коледа и Нова година. В първите два дни след старта на процеса на ваксиниране на деца там са поставени 20 ваксини. Пунктът се намира в двора на болницата.\nНа този фон редица държави вече въвеждат нови и по-строги мерки с цел ограничаване на разпространението на варианта Омикрон.\n"Тръгнали са за Украйна". Какво знаят близките на мобилизираните руски войници (29878)\nПризрачните кораби, които морето изхвърля (16966)\nКак депутат на ГЕРБ потърси сметка от агенти, които го проверяват за корупция (11846)\nПилонът си е там. Екип на Навални показа снимки от "двореца на Путин" (7983)


Realzoom: Умихме го, облякохме го и го направихме свръхбогат!\nУмихме го, облякохме го и го направихме свръхбогат!\nДано да си спомня поне историята, защото всичко в нея се повтаря и понякога много боли...\nЦарят ни, уж благороднически ген носи, европейски, а той се оказа по-голям ганьовец от нашинките депутати и другата позната и непозната балканска напаст.\nСпомням си как с лекота си върна едни гори, които никога не са били негови, уж по погрешка, но след това не последва връщане назад.\nКогато дойде в България търгуваше с клишето, че не търсил никакви имоти тук и нямал претенции за нищо, а днес вече осъди страната ни в Страсбург при това за гори. Сега всички ние трябва да платим "пропуснатите му ползи", а след това пак ще си ги изсече и продаде, като предишните. Нали?\nБизнесмен е нашия симеончо - цар плъх. А какви надежди и мечти имахме, когато той се появи от нищото - гол и бос. Умихме го, облякохме го и го направихме свръхбогат! Богат сиромах!\nДано да си спомня поне историята, защото всичко в нея се повтаря и понякога много боли.\nЕтикети: надежди, напаст, Общество, Симеон Сакскобурготски


Депутатите приеха състава на три парламентарни комисии, във финансовата ще участва Кирил Симеонов\nСофия, България 16 Апр. 2021, 21:19 25427 прочита 15 коментара\nДепутатите приеха съставите на парламентарните комисии. Гласувани бяха членовете на правната, здравната и тази по бюджет и финанси. Всяка се състои от 17 души.\nЧленовете на правната комисия са Анна Александрова, Дани Каназирева, Радомир Чолаков, Николина Ангелкова и Александър Николов /ГЕРБ/, Радостин Василев, Иво Георгиев Атанасов, Златомира Карагеоргиева Мострова и Ива Митева /„Има такъв народ”/, Крум Зарков, Филип Попов и Тодор Пейчев /БСП/, Хамид Хамид и Цветан Енчев /ДПС/, Атанас Славов и Надежда Йорданова /„Демократична България”/ и Николай Хаджигенов от „Изправи се! Мутри вън!”.\nВ Комисията по здравеопазване влизат Григор Горчев, Даниела Дариткова, Лъчезар Иванов, Алисе Муртезова и Александър Александров /ГЕРБ/, Силви Кирилов, Андрей Чорбанов, Деляна Пешева и Александър Тодоров /„Има такъв народ”/, Георги Михайлов, Георги Гьоков и Илиян Йончев /БСП/, Джевдет Чакъров и Хасан Адемов /ДПС/, Александър Симидчиев и Катя Панева /„Демократична България”/, Валентина Василева от „Изправи се! Мутри вън!.\nЗа Комисията по бюджет и финанси са избрани: Димитър Главчев, Делян Добрев, Красен Кръстев. Ирена Димова и Румен Христов /ГЕРБ/, Кирил Симеонов, Живка Железова, Светослав Георгиев и Пламен Данаилов /„Има такъв народ”/, Румен Гечев, Пламен Милев и Богдан Гоцев /БСП/, Йордан Цонев и Сергей Кичуков /ДПС/, Георги Ганев и Мартин Димитров /„Демократична България”/ и Мария Капон от „Изправи се! Мутри вън!”.\nИнтересна личност се оказа един от членовете на Комисията по бюджет и финанси - Кирил Симеонов. Излиза, че култовият участник в „Биг Брадър” 2015 Кирил ще прави бюджета на България. Татуираният Киро бе предложен за член на новосформираната парламентарна комисия по финанси в 45-ото Народно събрание (НС).\nКирил по време на участието си в „Биг Брадър” се прочу с пиянските си изцепки\nКирил Симеонов влиза в новата си отговорна роля покрай факта, че е депутат от партията на Слави Трифонов „Има такъв народ”. Докато бе част от Къщата на „Биг Брадър”, Кирчо се показа като лют фен на чашката, която постоянно стискаше в ръце. Иначе се представя за успешен финансист от Лондон. Напоследък Кирил търгува с криптовалути, което, ако се вярва на неговите думи, му е докарало солидни приходи.\nКирил Симеонов вече е семеен, а преди дни във фейсбук профила си сподели фотос, на който позира със съпругата му и синът им, и написа:\n„Ще имам огромната чест да ви представлявам в 45-тото Народно събрание.\nС огромно уважение, Кирил“.\nЩе имам огромната чест да ви представлявам в 45-тото Народно събрание. Сърдечно благодаря за доверието, Варна!...\nПубликувахте от Kiril Simeonov в Вторник, 13 април 2021 г.\nКирил Симеонов пред "ШОУ": Надявах се сега да спечеля „Биг брадър“!


Совалковата дантела – материали и инструменти\n23.04.2017 Стефи Христова новини1 0\nСОВАЛКОВАТА ДАНТЕЛА И НЕОБХОДИМИТЕ МАТЕРИАЛИ И ИНСТРУМЕНТИ ЗА СЪЗДАВАНЕТО И\nНационално движение работилница СЕДЯНКА организира на 24 април 2017 г от 17.15 ч. в Чуждоезиков център на библиотеката “П.Р.Славейков”, филиал „Славейче“ на ул. С. Велики 7, гр. Велико Търново среща с д-р Любка Любенова на тема „СОВАЛКОВАТА ДАНТЕЛА И НЕОБХОДИМИТЕ МАТЕРИАЛИ И ИНСТРУМЕНТИ ЗА СЪЗДАВАНЕТО И“.\nЖелаещите да изучават тайните на дантелата може да се запишат на: https://www.facebook.com/lyubka.lyubenova.7\nОчакват Ви големи предизвикателства, а от ваша страна присъствие на уроците и търпение! Обучението е безплатно!\nРаботилница „СЕДЯНКА” е организация, която има за цел да възроди традиционните умения на българските жени в подреждането на дома и изработването на облеклото.\nНие в Работилница „СЕДЯНКА” сме от малкото жени запазили тези умения, предавани от майка на дъщеря и от баба на внучка. Не искаме уменията ни да си отидат с нас. За това ЦЕЛТА НИ Е ДА ГИ ПРЕДАДЕМ НА КОЛКОТО СЕ МОЖЕ ПОВЕЧЕ ЖЕНИ и ТАКА ДА СЪХРАНИМ ВЕКОВНИТЕ БЪЛГАРСКИ ТРАДИЦИИ!!\nОт социална мрежа във Фейсбук днес е Национално Движение Работилница „СЕДЯНКА”.\nНова глобална мрежа в сектор “АБСОРБИРАЩА ХИГИЕНА”